Porfirio Tirokoa

Porfirio (, Porphyrios; Tiro, 234 aldean - Erroma, 305 aldean) greziar filosofo neoplatonikoa izan zen.

 Bizitza 
Filosofia ikasketak egin zituen Atenasen. Plotino filosofoa ezagutu zuen Erroman 262an; haren jarraitzaile izan zen eta haren hitzaldiak eta biografia argitaratu zituen. Logika, erretorika, matematika, astrologia, erlijio eta moralari buruzko lan asko idatzi zituen, eta Platonen eta Aristotelesen lanen iruzkinak egin zituen; aipagarriena Kategorien sarrera da, Aristotelesen filosofiaren iruzkina neoplatonisten ikuspuntutik egina, geroztik Severino Boeziok itzuli eta Erdi Aroan eragin handia izan zuena. Kristautasunaren aurka borrokatu zen eta Kristauen aurka idazlana argitaratu zuen, gaur egun galdurik dagoena. Plotinoren biografiarekin batera, bere lanen bilduma idatzi zuen, Eneadak izenburupean.

Gaur egun, Filosofian gorengo mailako substantziaren edo generoaren eta beheragoko mailako generoen edo espezieen arteko mendekotasuna azaltzen duen irudiari Porfirioren zuhaitza deritzo, Porfiriok asmatu baitzuen.

 Erreferentziak 

 Bibliografia 
 Aguirre, Javier (2008): "Plotino eta neoplatonismoa" in Agustin Arrieta (et al.): Filosofiaren historia, Donostia, Elkar. 

Kategoria:Gizon filosofoak
Kategoria:III. mendeko filosofoak
Kategoria:Neoplatonikoak
Kategoria:Aristotelismoa
Kategoria:Erroman hildakoak
Kategoria:Erromatar Inperioko biografiak